Antártida

Antártida térã Antártika ha'e yvyvusu ojejuhuvéva ñemby gotyo ñande Yvýpe. Ojejuhupaite Yvy vorekue ñembyvogua ha haimete oĩmba upe pólo korapy Antártida pegua, ijerére ojejuhu Antártida paraguasu. Ko yvyvusúpe oĩ ñande Yvy pólo ñembyvoguáva, upéicha avei ojekuaa ko yvy pólo ñembyvogua ramo oñe'ẽvo kate'ỹme. Yvy apekue ohupyty amo km², upéicha kóva ko yvyvusu tuichavéva irundyha Ásia, Amérika ha Áfrika rire. Ñambojojáramo kóva ha Oseanía, Antártida hína ituichave mokõi jey. Amo 98% Antártida apekuégui ojejaho'ipa yrypy'águi, iñanambusukue jepivénte ohupyty amo 1,9km.

Antártida ha'e yvyvusu ho'ysãvéva, ijyvy ypivéva ha yvytu henyhẽmbavéva. Antártida niko tave'ỹ yrypy'águi, y yvágagui ho'áva ohypytymínte 200 mm peteĩ ary pukukuévo amo yguasu rembe'ýpe, isa'ivete yguasu mombyryhápe. Mba'epytu Antártida-pe ohupytýma -89,2°C, jepivénte jasypokõi jasyporundy apytépe (ho'ysãvéva) ohupytymeme -63°C. Amo ary 2016 jave, oiko va'ekue 135 tapicha oikovéva upépe, hákatu umi lavoratório-pe ojejuhúva ko yvyvusu tuichakuépe oiko amo 1000 térã 5000 tapicha peteĩ ary pukukuévo.

 Mandu'apy 

Ñemohenda:Yvyvusu